একজন প্রার্থী টেলিফোনে যুগান্তরকে বলেন, জুনের মধ্যে সাধারণ বিসিএসের সার্কুলার দেয়া হয়। ৩৬তম বিসিএসের সার্কুলার দেয়া হয়েছিল ২০১৫ সালের ৩১ মে। ৩৭তম বিসিএসের সার্কুলার দেয়া হয় ২০১৬ সালের ২৯ ফেব্রুয়ারি। ৩৮তম বিসিএসের সার্কুলার দেয়া হয় গত বছরের ২০ জুন। ৩৯তম বিশেষ বিসিএস হওয়ায় এর হিসাব আলাদা হয়। এটির সার্কুলার দেয়া হয় ৮ এপ্রিল। অবশ্য ৩৫তম বিসিএসের সার্কুলার দিতে দেরি হয়েছিল। ২০১৪ সালের ২৩ সেপ্টেম্বর সেই সার্কুলার জারি হয়। ওই প্রার্থী বলেন, পিএসসির বর্তমান প্রশাসন বেকারবান্ধব। কিন্তু সার্কুলার জারিতে দেরি করায় আমরা হতাশ।